
Vă înaintăm alăturat, raportul asupra proiectului de Lege privind aprobarea Ordonanţei Guvernului nr.1/2023 pentru aprobarea plăţii cotizaţiei financiare anuale în vederea participării Poliţiei Române, prin intermediul Poliţiei Rutiere, la Reţeaua Europeană a Poliţiilor Rutiere - ROADPOL, precum şi pentru modificarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, trimis cu adresa nr. PLx.203 din 27 martie 2023, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.



PREŞEDINTE,

Bogdan - Iulian HUŢUCĂ

RAPORT
asupra proiectului de Lege privind aprobarea Ordonanţei Guvernului nr.1/2023 pentru aprobarea plăţii cotizaţiei financiare anuale în vederea participării Poliţiei Române, prin intermediul Poliţiei Rutiere, la Reţeaua Europeană a Poliţiilor Rutiere - ROADPOL, precum şi pentru modificarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte

În conformitate cu prevederile art. 95 din Regulamentul Camerei Deputaților, Comisia pentru buget, finanțe și bănci a fost sesizată, prin adresa nr. PLx.203 din 27 martie 2023, spre dezbatere pe  fond, cu proiectul de Lege privind aprobarea Ordonanţei Guvernului nr.1/2023 pentru aprobarea plăţii cotizaţiei financiare anuale în vederea participării Poliţiei Române, prin intermediul Poliţiei Rutiere, la Reţeaua Europeană a Poliţiilor Rutiere - ROADPOL, precum şi pentru modificarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte.
Conform prevederilor art.75 din Constituția României, republicată și ale art.92 alin.(9)  din Regulamentul Camerei Deputaților, Camera Deputaților este Cameră decizională.
La dezbaterea proiectului de Lege s-a avut în vedere avizele favorabile ale Consiliului Legislativ şi Comisiei pentru apărare, ordine publică şi siguranţă naţională.
Proiectul de Lege are ca obiect de reglementare aprobarea plăţii cotizaţiei financiare anuale pentru participarea Poliţiei Române, prin intermediul Poliţiei Rutiere, la Reţeaua Europeană a Poliţiilor Rutiere (ROADPOL. De asemenea, proiectul vizează aprobarea plăţii cotizaţiilor financiare restante.
În conformitate cu prevederile art. 62 din Regulamentul Camerei Deputaților, membrii Comisiei pentru buget, finanţe şi bănci au examinat proiectul de Lege menționat mai sus, în ședința din data de  18 aprilie 2023.
La lucrările Comisiei, deputaţii și-au înregistrat prezența conform listei de prezenţă.
La dezbaterea proiectului de Lege au participat, în calitate de invitaţi, domnul Alin Andrieş - secretar de stat în Ministerul Finaţelor şi domnul Cristian Andrieș - comisar-șef de poliție de la Direcția Rutieră a Inspectoratului General al Poliției Române.
[bookmark: _GoBack]În urma examinării proiectului de Lege, deputații prezenți la lucrările comisiei, au hotărât, cu unanimitate voturilor exprimate, să transmită plenului Camerei Deputaţilor prezentul raport prin care se propune adoptarea proiectului de Lege privind aprobarea Ordonanţei Guvernului nr.1/2023 pentru aprobarea plăţii cotizaţiei financiare anuale în vederea participării Poliţiei Române, prin intermediul Poliţiei Rutiere, la Reţeaua Europeană a Poliţiilor Rutiere - ROADPOL, precum şi pentru modificarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, în forma adoptată de Senat.
În raport cu obiectul și conținutul său, proiectul de Lege face parte din categoria legilor ordinare.

Şef serviciu,

